b'\n_START_ARTICLE_\nBalzami\xc4\x8dni kis\n_START_PARAGRAPH_\nBalzami\xc4\x8dni kis iz Modene je razli\xc4\x8dica balzami\xc4\x8dnega kisa in recepta z za\xc5\xa1\xc4\x8diteno geografsko ozna\xc4\x8dbo (ZGO) iz Italije. Delajo ga po razli\xc4\x8dnih receptih. Predpisi dopu\xc5\xa1\xc4\x8dajo uporabo od 20 do 90\xc2\xa0% grozdnega mo\xc5\xa1ta (tudi \xc4\x8de ni iz pokrajin Modena in Reggio Emilia) in od 10 do 80\xc2\xa0% vinskega kisa. Dovoljeno je uporabiti tudi do 2\xc2\xa0% karamele. Na oznaki so koristni podatki o sestavinah in na\xc4\x8dinu izdelave. Pri zna\xc4\x8dilnem balzami\xc4\x8dnem kisu ni odmikov; ko so sestavine zme\xc5\xa1ane, mora biti kis shranjen v lesenih posodah najmanj 60 dni. \xc4\x8ce je shranjen 3 leta ali ve\xc4\x8d, je ozna\xc4\x8den kot invecchiato (staran). 3. julija 2009 je modenski balzami\xc4\x8dni kis dobil oznako ZGO.\n_START_SECTION_\nPodelitev oznake ZGO\n_START_PARAGRAPH_\nPo predlo\xc5\xbeitvi italijanske vloge sta Nem\xc4\x8dija in Gr\xc4\x8dija ugovarjali in zagotavljali, da bi za\xc5\xa1\xc4\x8dita imena "balzami\xc4\x8dni kis" mo\xc4\x8dno \xc5\xa1kodovala njuni proizvodnji, ki je bila uzakonjena za pet let. Poudarili so, da besed "kis" in "balzami\xc4\x8dni" kot splo\xc5\xa1nih izrazov ni mogo\xc4\x8de za\xc5\xa1\xc4\x8dititi. Za oznako bi glasovali le v zameno za priznanje pravice, da tudi oni uporabljajo italijansko besedo "balzami\xc4\x8dni kis". Tudi Francija je nasprotovala, zlasti zato, ker se poimenovanje "balzami\xc4\x8dni kis iz Modene" ne bi dovolj razlikovalo od izraza "tradicionalni balzami\xc4\x8dni kis iz Modene", kar bi potro\xc5\xa1nika zavajalo._NEWLINE_Po treh letih spora je Evropska komisija 3. julija 2009 balzami\xc4\x8dni kis iz Modene vpisala na seznam izdelkov z za\xc5\xa1\xc4\x8diteno geografsko ozna\xc4\x8dbo soglasno ne glede na uradno vzdr\xc5\xbeanje Francije. _NEWLINE_Takoj po za\xc5\xa1\xc4\x8diti leta 2009 je Gr\xc4\x8dija sku\xc5\xa1ala uporabiti uradni predpis EU, ki ne pozna postopkov geografske za\xc5\xa1\xc4\x8dite, in dose\xc4\x8di priznanje za opredelitev pojma "gr\xc5\xa1ki balzami\xc4\x8dni kis". To potrjuje zanimanje na trgu, ki je bilo takrat ocenjeno na okrog 400 milijonov evrov letno.\n_START_SECTION_\nKonzorcij\n_START_PARAGRAPH_\nLeta 1993 je bil na pobudo najve\xc4\x8djih in najstarej\xc5\xa1ih izdelovalcev ustanovljen Konzorcij za za\xc5\xa1\xc4\x8dito balzami\xc4\x8dnega kisa iz Modene (Consorzio Tutela Aceto Balsamico di Modena), da bi uravnaval ceno izdelka, ga za\xc5\xa1\xc4\x8ditil in skrbel za \xc5\xa1irjenje po vsem svetu. Leta 1998 se je preimenoval v Konzorcij balzami\xc4\x8dnega kisa iz Modene (Consorzio Aceto Balsamico di Modena), statut pa je ostal nespremenjen. Konzorcijska oznaka se je uporabljala od januarja 1999._NEWLINE_Consorzio Filiera Aceto Balsamico di Modena, ime, ki ga je leta 2010 sprejel Consorzio Produzione Certificata Aceto Balsamico di Modena, je zdru\xc5\xbeilo nekaj najve\xc4\x8djih izdelovalcev._NEWLINE_Leta 2013 sta se ta dva konzorcija pridru\xc5\xbeila skupini Consorzio Tutela Aceto Balsamico di Modena. _NEWLINE_Po raznih organih za uveljavljanje in pospe\xc5\xa1evanje je bil ustanovljen neodvisen odbor (Comitato Produttori Indipendenti Aceto Balsamico di Modena), ki skupaj s konzorcijema pri Evropski uniji spodbuja zahtevo za priznanje ZGO.\n_START_SECTION_\nPreverjanje kakovosti\n_START_PARAGRAPH_\nNeodvisni certifikacijski organ neposredno imenuje Ministrstvo za kmetijstvo, prehrano in gozdarstvo. Njegova naloga je preverjanje skladnosti s predpisi za izdelavo in veljavnost organolepti\xc4\x8dnih lastnosti balzami\xc4\x8dnega kisa, preden je dan na trg. Vsaka serija, namenjena za ustekleni\xc4\x8denje (velja samo za poobla\xc5\xa1\xc4\x8dena in overjena sredi\xc5\xa1\xc4\x8da), mora izpolnjevati in spo\xc5\xa1tovati predpise.'